CELEX: 32008D0277
Language: sk
Date: 2008-03-26 00:00:00
Title: 2008/277/ES: Rozhodnutie Komisie z  26. marca 2008 , ktorým sa mení a dopĺňa rozhodnutie 2001/405/ES s cieľom predĺžiť platnosť ekologických kritérií na udeľovanie environmentálnej značky Spoločenstva výrobkom z hodvábneho papiera [oznámené pod číslom K(2008) 1222] (Text s významom pre EHP)

29.3.2008   
            
            
               SK
            
            
               Úradný vestník Európskej únie
            
            
               L 87/14
            
         
      ROZHODNUTIE KOMISIE
   
   z 26. marca 2008,
   ktorým sa mení a dopĺňa rozhodnutie 2001/405/ES s cieľom predĺžiť platnosť ekologických kritérií na udeľovanie environmentálnej značky Spoločenstva výrobkom z hodvábneho papiera
   [oznámené pod číslom K(2008) 1222]
   (Text s významom pre EHP)
   (2008/277/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na jeho článok 6 ods. 1 druhý pododsek,
   po porade s Radou pre udeľovanie environmentálnej značky,
   keďže:
   
               (1)
            
            
               Platnosť ekologických kritérií stanovených v rozhodnutí Komisie 2001/405/ES zo 4. mája 2001, ktorým sa ustanovujú ekologické kritériá na udelenie environmentálnej značky Spoločenstva výrobkom z tissue papiera (2), sa skončí 4. mája 2008.
            
         
               (2)
            
            
               Podľa nariadenia (ES) č. 1980/2000 sa uskutočnil včasný prieskum ekologických kritérií, ako aj s nimi súvisiacich požiadaviek na hodnotenie a overovanie, ktoré sa stanovili uvedeným rozhodnutím.
            
         
               (3)
            
            
               Na základe prieskumu týchto kritérií a požiadaviek je primerané predĺžiť obdobie platnosti ekologických kritérií a požiadaviek týkajúcich sa rozhodnutia 2001/405/ES o obdobie 12 mesiacov.
            
         
               (4)
            
            
               Vzhľadom na to, že povinnosť prieskumu podľa nariadenia (ES) č. 1980/2000 sa vzťahuje len na ekologické kritériá a požiadavky na hodnotenie a overovanie, je primerané, aby rozhodnutie 2001/405/ES nestratilo účinnosť.
            
         
               (5)
            
            
               Rozhodnutie 2001/405/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,
            
         PRIJALA TOTO ROZHODNUTIE:
   Článok 1
   Článok 3 rozhodnutia 2001/405/ES sa nahrádza takto:
   
      „Článok 3
      Ekologické kritériá pre skupinu výrobkov z hodvábneho papiera, ako aj s nimi súvisiace požiadavky na posudzovanie a overovanie sú platné do 4. mája 2009.“
   
   Článok 2
   Toto rozhodnutie je určené členským štátom.
   
      V Bruseli 26. marca 2008
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 237, 21.9.2000, s. 1.
   
      (2)  Ú. v. ES L 142, 29.5.2001, s. 10. Rozhodnutie naposledy zmenené a doplnené rozhodnutím 2007/207/ES (Ú. v. EÚ L 92, 3.4.2007, s. 16).